ไอ-แลนด์ 2: เอ็น/เอ

***ไอ-แลนด์ เอ็น/เอ*** (; ) คือซีรีส์รายการแข่งขันเรียลลิตีโชว์เพื่อค้นหาเกิร์ลกรุปวงใหม่ สร้างสรรค์โดยเอ็มเน็ต ร่วมกับเวกวัน และเดอะแบล็กเลเบิล เป็นภาคต่อของ *[[ไอ-แลนด์]]* ซึ่งผู้เข้าแข่งขันที่ชนะรายการได้รับการเดบิวต์ในนามของ เอนไฮเพน 

เริ่มออกอากาศตอนแรกทางช่องเอ็มเน็ตในวันที่ 18 เมษายน 2024 และออกอากาศทุกวันพฤหัสบดี เวลา 20:50 น. (เวลามาตรฐานเกาหลี) และจะออกฉายอย่างเป็นกระบวนการเพื่อสร้างเกิร์ลกรุปใหม่ โดยเกิร์ลกรุปที่เกิดขึ้นจะได้รับการฝึกฝนและจัดการภายใต้บริษัทเวกวัน และกลายเป็นเกิร์ลกรุปที่ไม่ชั่วคราวกลุ่มแรกที่มีสัญญาแบบมาตรฐาน

## แนวคิดของรายการ
ในฉากที่คล้ายกับฤดูกาลที่แล้ว ผู้เข้าแข่งขันทั้ง 24 คนจะได้เข้ามายังอาคารกลางป่าอันเขียวชะอุ่ม พวกเธอจะได้เข้าไปอยู่ใน "ไอ-แลนด์" หรือ "กราวด์" นั้นขึ้นอยู่กับการประเมินแต่ละรอบ โดย "ไอ-แลนด์" นั้นเป็นอาคารขนาดสามชั้นซึ่งประกอบไปด้วยห้องนั่งเล่น,โรงยิม,ห้องฝึกซ้อม,ห้องเก็บของ,ห้องแต่งหน้า และห้องพักผ่อน โดยจะมีเพียงผู้เข้าแข่งขัน 12 คนเท่านั้นที้จะได้อยู่ในอาคารนี้ ผู้เข้าแข่งขันที่เหลือจะถูกย้ายมายัง "กราวด์" ซึ่งเป็นอาคารที่มีความแตกต่างจากไอ-แลนด์ โดยสิ้นเชิง ซึ่งจะมีเพียงห้องฝึกซ้อม,ห้องเก็บของ และห้องทานอาหารเท่านั้นและผู้เข้าแข่งขันจะต้องมายังไอ-แลนด์ ทุกวันตามเวลาที่กำหนดไว้

ไอ-แลนด์และเวทีสำหรับการประเมินทักษะของผู้เข้าแข่งขันจะถูกเรียกว่า "ไอ-สเตจ" ซึ่งถูกเชื่อมต่อกันด้วยประตูที่เรียกว่า "เมต้า บอล" โดยอาคารเดอะ กราวด์จะถูกแยกออกไปจากสองอาคารนี้ แนวคิดของรายการนั้นคือคะแนนโหวตจากผู้ชมและเหล่าโปรดิวซ์เซอร์ของรายการเพื่อตัดสินว่าใครควรจะอยู่ใน"ไอ-แลนด์" หรือ "กราวด์" เนื่องจากไอ-แลนด์รองรับผู้เข้าแข่งขันเพียง 12 คน ดังนั้นผู้เข้าแข่งขันอาจจะมีโอกาสถูกลดระดับและย้ายไปยังกราวด์ และถูกแทนที่ด้วยผู้เข้าแข่งขันที่ถูกเพิ่มระดับจากกราวด์ได้เสมอ

ในฤดูกาลนี้จะมีปัญญาประดิษฐ์รูปร่างคล้ายสุนัขจิ้งจอกชื่อว่า นาซูรี (NAsuri) เป็นผู้ช่วยดูแลผู้เข้าแข่งขันและเป็นมาสคอตประจำรายการ และในฤดูกาลนี้ผู้ชมจะถูกเรียกว่า ไอ-เมท

## ภูมิหลังและการโปรโมท
วันที่ 9 กรกฎาคม ค.ศ. 2023 ทางเอ็มเน็ตได้ประกาศอย่างเป็นทางการว่าจะมีการวางแผนสร้างรายการ ไอ-แลนด์ 2 ขึ้นโดยจะออกอากาศในไตรมาสแรกของค.ศ. 2024 และได้มีการเปิดรับสมัครออดิชั่นผู้เข้าแข่งขันในเดือนสิงหาคม โดยเป็นผู้หญิงที่เกิดก่อนวันที่ 1 มกราคม ค.ศ. 2011 และมีการเปิดออดิชั่นทั่วโลก

ไอ-แลนด์ ฤดูกาลที่สองถูกโปรโมทตั้งแต่ปีค.ศ. 2020 โดยความร่วมมือกับบีลีฟ แล็บ และไฮป์ แต่แผนการก็ล้มเหลวและต่อมาบีลีฟ แล็บก็ได้เปิดตัวรายการ อาร์ ยู เน็กซ์? ขึ้นแทน
*วันที่ 18 กันยายน ค.ศ. 2020 ในช่วงท้ายของรายการไอ-แลนด์ฤดูกาลแรกนั้น ช่วงแสดงเครดิตรายการได้มีการเปิดเผยการออดิชั่นเพื่อค้นหาเกิร์ลกรุ๊ปวงใหม่ที่จะเกิดขึ้นในอีกไม่ช้า โดยการออดิชั่นในครั้งนี้มีชื่อว่า 'WWW Untact Audition' ซึ่งจะถูกจัดขึ้นในเดือนธันวาคม 2020
*วันที่ 27 กันยายน ค.ศ. 2021 ทางเอ็มเน็ต,บีลีฟ แล็บ และไฮป์ ได้ปล่อยทีเซอร์แรกของรายการไอ-แลนด์ 2 ออกมาและประกาศการจัดออดิชั่นขึ้นใน 7 ประเทศ คือ เกาหลีใต้,ญี่ปุ่น,เวียดนาม,ออสเตเรีย,ไทย,ไตหวัน และสหรัฐอเมริกา และเริ่มการส่งใบสมัครได้ตั้งแต่วันที่ 27 กันยายน จนถึงวันที่ 10 ตุลาคม ค.ศ. 2021 โดยผู้สมัครจะต้องเป็นเพศหญิงที่เกิดก่อนวันที่ 31 ธันวาคม ค.ศ. 2009 ไม่คำนึงถึงสัญชาติและถิ่นที่อยู่อาศัย มีการเปิดเผยว่ามีผู้ส่งใบสมัครมามากกว่า 14,227 คน โดยผู้ผ่านการออดิชั่นในรอบแรกจะมีการออดิชั่นแบบเรียลไทม์ในวันที่ 24 ตุลาคม จนถึงวันที่ 21 พฤศจิกายน และผู้สทัครที่ผ่านเข้ามาในรอบสุดท้ายจะได้รับการออดิชั่นอีกครั้ง
*เมื่อวันที่ 15 กรกฎาคม ค.ศ. 2022 เอ็มเน็ตได้ประกาศเลื่อนการฉายไอ-แลนด์ 2 จากเดิมที่มีกำหนดการฉายในปี 2022 ออกไปชั่วคราว
วันที่ 24 กรกฎาคม ค.ศ. 2023 ทางเอ็มเน็ตได้ประก่ศความร่วมกับโปรดิวซ์เซอร์ เท็ดดี พัคและบริษัทของเขาอย่างเดอะ แบล็ค เลเบอร์ และในวันที่ 28 พฤศจิกายน ในวันแรกของงานประกาศรางวัลมามาอะวอดส์ 2023 เอ็มเน็ตได้ประกาศว่าจะฉาย ไอ-แลนด์ 2 ครั้งแรกในเดือนเมษายน ค.ศ. 2024 และวันที่ 5 กุมภาพันธ์ ค.ศ. 2024 ทางเอ็นเน็ตได้มีการเปิดเผยผ่านสื่อว่ามีผู้สนใจสมัครรายการมากกว่า 20,000 คนจากการทัวร์ออดิชั่นทั่วโลกซึ่งสิ้นสุดในเดือนตุลาคม ค.ศ. 2023,วันที่ 11 มีนาคม มีการประกาศว่ารายการจะออกอากาศครั้งแรกในวันที่ 18 เมษายน ในขณะเดียวกันก็มีการเปิดเผยชื่อโปรดิวซ์เซอร์ที่จะเข้ามาดูแลผู้เข้าแข่งขันได้แก่ แทยัง วง บิกแบง,นักเต้นโมนิกา ทีมพราวด์มอน,อีจอง ทีมวายจีเอ็กซ์ และโปรดิวเซอร์ 24 และ VVN ในสัปดาห์ต่อมา

## โปรดิวซ์เซอร์
*ผู้บรรยายเรื่องราว : ซง คัง ,ซอง ฮันบิน 
*ผู้อำนวยการผลิต : เท็ดดี พัค 
*โปรดิวซ์เซอร์หลัก : แทยัง 
*โปรดิวซ์เซอร์เพลง : 24 และ VVN 
*ผู้กำกับการแสดง : โมนิกา และ อีจอง
### โปรดิวซ์เซอร์รับเชิญ
*ช็อน โซ-มี (ตอนที่ 4)
*คิม แจ-ฮวัน (ตอนที่ 4)
*ลิปเจ (ตอนที่ 4)

## ผู้เข้าแข่งขัน




## ผลการแข่งขัน
**ความหมายสี :**


**ความหมายสี :**




## ภารกิจ

### ส่วนที่ 1

#### การทดสอบแรกเข้า
ผู้เข้าแข่งขันจะต้องทำการแสดงในรูปแบบกลุ่ม โดยกติกาในการคัดเลือกจะแตกต่างจากฤดูกาลที่แล้ว เหล่าโปรดิวซ์เซอร์ทั้ง 5 คนจะทำการโหวตให้กับผู้เข้าแข่งขันที่เหมาะสมที่จะเข้าไปอยู่ในไอ-แลนด์ ซึ่งจะต้องได้รับความเห็นชอบจากเหล่าโปรดิวซ์เซอร์ไม่น้อยกว่า 3 เสียงขึ้นไป และเนื่องด้วยไอ-แลนด์นั้นรองรับผู้เข้าแข่งขันเพียง 12 คนเท่านั้นหากในการทดสอบมีผู้เข้าแข่งขันที่เหมาะจะเข้าสู่ไอ-แลนด์มากกว่า 12 คนจะต้องมีการคัดเลือกผู้เข้าแข่งขันที่เกินไปยังกราวด์

ผู้เข้าแข่งขันที่ได้รับคะแนนเสียงมากพอที่จะเข้าสู่ไอ-แลนด์หลังจากจบการทดสอบแรกเข้า ผู้เข้าแข่งขันจะต้องทำการโหวตเพื่อคัดเลือกให้เหลือผู้เข้าแข่งขันจำนวน 12 คน โดยแต่ละคนจะมีคะแนนในการโหวตแตกต่างกันไปขึ้นอยู่กับคะแนนเสียงที่ได้จากเหล่าโปรดิวซ์เซอร์ โดยสามารถนำคะแนนนั้นมาโหวตให้ตัวเองได้ ผู้เข้าแข่งขันที่ได้รับคะแนนโหวตน้อยที่สุดจะต้องถูกย้ายไปยังกราวด์ โดยผู้เข้าแข่งขัน ชเว จองอึน จะได้รับการยกเว้นในการโหวตออกจากไอ-แลนด์ เพราะเป็นผู้เข้าแข่งขันที่เหล่าโปรดิวซ์เซอร์ลงความเห็นว่าทำผลงานออกมาได้ดีที่สุดในรอบการทดสอบแรกเข้า




#### การทดสอบเพลงประจำรายการ
ไอ-แลนเดอร์ทุกคนจะได้รับการประเมินผ่านเพลงประจำรายการนั้นคือ Final Love Song โดยจะพิจารณาเป็นรายบุคคลว่าสามารถแสดงออกมาได้ดีหรือไม่ โดยคะแนนรวมของไอ-แลนเดอร์ทุกคนจะถูกนำมารวมกันและเป็นตัวตัดสินจำนวนไอ-แลนด์เดอร์ที่จะถูกย้ายไปยังกราวด์ ยิ่งคะแนนเฉลี่ยต่ำเท่าไรจำนวนสมาชิกของไอ-แลนเดอร์ที่จะถูกย้ายออกก็มากขึ้นเท่านั้น ซึ่งในการประเมินไอ-แลนเดอร์ทำคะแนนเฉลี่ยได้ที่ 84.5 และตามเกณฑ์การประเมินจะต้องมีไอ-แลนเดอร์ที่ถูกย้ายไปยังกราวด์ทั้งหมด 3 คน ในการเลือกผู้เข้าแข่งขันที่จะถูกย้ายนั้นไอ-แลนเดอร์จะได้รับคะแนนโหวตคนละ 3 คะแนนเพื่อโหวตให้ไอ-แลนเดอร์คนอื่นๆที่มองว่าสมควรอยู่ในไอ-แลนเดอร์ต่อและไอ-แลนเดอร์ 3 คนทึ่ได้รับคะแนนโหวตน้อยที่สุดจะถูกย้ายไปยังกราวด์

หลังจากการประเมินกลุ่มไอ-แลนเดอร์เสร็จสิ้นเหล่าโปรดิวซ์เซอร์จะทำการประเมินกลุ่มกราวด์เพื่อเลือกผู้เข้าแข่งขันที่เหมาะสมที่จะย้ายเข้าสู่ไอ-แลนด์

#### เกมชักเย่อ
ในภารกิจนี้ทั้งไอ-แลนเดอร์และกราวเดอร์จะถูกแบ่งออกเป็นสองทีมโดยที่ก่อนหน้านั้นทั้งไอ-แลนเดอร์และกราวเดอร์จะได้ทำภารกิจคู่หูที่ให้จับคู่ทำกิจกรรมร่วมกัน แต่ในการแข่งขันคู่หูที่จับคู่ในภารกิจคู่หูนั้นจะไม่สามารถอยู่ทีมเดียวกันได้

โดยในการแข่งขันครั้งนี้ไอ-แลนเดอร์จะได้รับเพลง Whistle ของแบล็คพิงก์ และเพลง Panorama ของไอซ์วัน นำมาใช้ในการแสดง ในขณะเดียวกันฝั่งกราวเดอร์จะได้รับเพลง Bad Boy ของเรดเวลเวด และเพลง Like Ooh-Ahh ของทไวซ์มาใช้ในการแสดงโดยมีการเพิ่มเบรคแดนซ์ใหม่เข้าไปในทุกเพลง

กติกาในรอบนี้นั้นจะทำการแข่งขันระหว่างไอ-แลนเดอร์กับไอแลนเดอร์ และกราวเดอร์และกราวเดอร์ ทีมไอ-แลนเดอร์ที่แพ้ทุกคนในทีมนั้นจะถูกย้ายไปยังกราวด์ ในขณะเดียวกันทีมที่ชนะในฝั่งกราวด์จะย้ายเข้าสู่ไอ-แลนด์ทั้งทีม ในรอบนี้จะมีการคัดผู้เข้าแข่งขันออกเป็นครั้งแรกโดยที่ผู้เข้าแข่งขันในกราวเดอร์ที่มีคะแนนน้อยที่สุด 2 คนจะต้องตกรอบไป

**ความหมายสี :**




#### ทีมแบทเทิล
ในภารกิจนี้ไอ-แลนเดอร์และกราวเดอร์จะต้องแข่งขันแบบทีม โดยจะต้องแบ่งออกเป็น 3 ทีมเพื่อทำการแข่งขันกัน ได้แก่ ทีมร้อง ทีมเต้น และทีมครีเอทีฟ ซึ่งเป็นทีมที่จะต้องคิดท่าเต้นเองเพื่อใช้ในการแข่งขัน ซึ่งเพลงที่ใช้ในการแสดงนั้นประกอบไปด้วยทีมร้อง ไอ-แลนเดอร์ได้รับเพลง "Fine" ของแทย็อน และกราวเดอร์ได้รับเพลง "Eyes,Nose,Lips" ของแทยัง มาใช้ในการแข่งขัน ในส่วนของทีมเต้นนั้น ไอ-แลนเดอร์มได้รับเพลง My Bag+Eve,Psyche & The Bluebeard's wife" ของไอเดิลและเลเซราฟิม ส่วนกราวเดอร์นั้นได้รับเพลง Mic Drop+Sugarcoat ของบีทีเอสและนัตตี้ วง คิสออฟไลฟ์ โดยเพลงทั้งหมดจะทำการรีมิกซ์และออกแบบท่าเต้นใหม่เพื่อใช้ในการแข่งขัน  และทีมครีเอทีฟนั้นจะใช้เพลงเดียวกันในการแสดงนั้นคือเพลง "Rain On Me" ของเลดีกากา (ร่วมกับอารีอานา กรานเด)

กติกาในการแข่งขันทั้งทีมไอ-แลนเดอร์และกราวเดอร์จะต้องออกมาแข่งขันกันทีละคู่ ซึ่งหากทีมไอ-แลนเดอร์แพ้ในแต่ละครั้งนั้นจะต้องมีผู้เข้าแข่งขันจำนวน 3 คนย้ายไปยังกราวด์และหากทีมไอ-แลนเดอร์แพ้การแข่งขันทั้งหมดจะต้องมีผู้เข้าแข่งขันจากไอ-แลนเดอร์สูงสุดถึง 9 คนที่จะต้องย้ายไปยังกราวด์ และถูกแทนที่จากผู้เข้าแข่งขันจากกราวด์ อีกทั้งในรอบนี้จะต้องมีผู้เข้าแข่งขันจากกราวด์จำนวน 2 คนที่จะถูกคัดออกจากการแข่งขัน โดยการตัดสินใจในการเลือกผู้เข้าแข่งขันที่จะต้องย้ายไปยังกราวด์หรือเข้าสู่ไอ-แลนด์นั้นมาจากคะแนนที่โปรดิวซ์เซอร์ทำการประเมินทั้งหมด




#### โพสิชั่นแบทเทิล 1 ต่อ 1
ในภารกิจนี้ไอ-แลนเดอร์จะต้องทำการแข่งขันกับแบบตัวต่อตัว โดยจะแบ่งออกเป็นสองทีมได้แก่ทีมเอและบี ไอ-แลนเดอร์ที่รับผิดชอบตำแหน่งเดียวกันของทีมสองทีมจะต้องทำการแข่งขันกันในการแสดงเพลงที่ถูกแต่งขึ้นใหม่ โดยลำดับการเลือกตำแหน่งนั้นมาจากการจัดอันดับของเหล่าโปรดิวซ์เซอร์ซึ่งมีผลดังนี้

แต่ก่อนหน้านั้นโปรดิวซ์เซอร์ VVN ได้ให้ภารกิจพิเศษแก่ไอ-แลนเดอร์ในการแต่งเนื้อเพลงท่อนนึงในเพลงที่จะถูกแต่งขึ้นใหม่ โดยผู้ชนะจะได้รับสิทธิพิเศษในการเลือกตำแหน่งในการแสดงได้อย่างอิสระแม้ตำแหน่งนั้นจะมีคนเลือกไปแล้วก็ตาม อีกทั้งยังได้รับเครดิตเป็นส่วนนึงในการแต่งเพลงใหม่นี้อีกด้วย และผู้ชนะในภารกิจครั้งนี้ก็คือ ฟูโกะ

กติกาในรอบนี้คือทั้งสองทีมจะต้องทำการแข่งขันกันในเพลง IWALY ซึ่งเป็นเพลงที่ถูกแต่งขึ้นใหม่และจะไม่ได้ทำการประเมินแบบทีมแต่จะทำการประเมินเป็นรายบุคคลตามตำแหน่งที่เลือกระหว่างทั้งสองทีม ไอ-แลนเดอร์ที่ชนะจะได้เข้ารอบไปในส่วนที่ 2 ทันทีและไอ-แลนเดอร์ที่แพ้จะต้องรอผลการโหวตจากไอ-แมทเช่นเดียวกันกับกราวเดอร์เพื่อเลือกอีก 6 คนให้เข้าสู่การแข่งขันในส่วนที่ 2 ผู้เข้าแข่งขันที่ไม่ได้ถูกเลือกจากไอ-เมทจะถือว่าตกรอบทั้งหมด

อีกทั้งในการแสดงเพลง IWALY ในครั้งนี้กราวเดอร์จะมีการแสดงเช่นเดียวกันกับไอ-แลนเดอร์เพื่อแสดงศักยภาพของตนเองก่อนจบการแข่งขันในส่วนที่ 1 โดยระยะเวลาการโหวตเซฟผู้เข้าแข่งขันนั้นจะเริ่มตั้งแจ่วันที่ 23 พฤษภาคม เวลา 23.00 น. (ตามเวลาเกาหลีใต้) จนถึง วันที่ 30 พฤษภาคม เวลา 23.59 น. ผ่านแอปพลิเคชัน Mnet PLUS และประการผลในตอนที่ 7




#### การโหวตเซฟ ครั้งที่ 1
หลังจากจบการแข่งขันของไอ-แลนด์ในส่วนที่ 1 กราวเดอร์ที่เหลืออยู่จะต้องรอผลโหวตจากการโหวตเซฟครั้งที่ 1 จากเหล่าไอ-แมทเท่านั้น โดยคะแนนมีการแบ่งเป็นคะแนนจากไอ-แมทในเกาหลีใต้ 50% + คะแนนจากไอ-แมททั่วโลก 50% จากนั้นจะนับคะแนนรวมกันและแปลงเป็นคะแนนของกราวเดอร์แต่ละคน กราวเดอร์ที่ได้รับคะแนนโหวตเป็น 6 อันดับแรกจะได้เข้าสู่การแข่งขันในส่วนที่ 2 ต่อไป และกราวเดอร์ที่เหลือจะถือว่าตกรอบทั้งหมด




### ส่วนที่ 2
ในส่วนที่ 2 นี้ทางรายการได้ประกาศสมาชิกของวงที่จะเดบิวต์นั้นคือ 6 คน ไอ-แลนเดอร์ทั้ง 12 คนจะได้รับห้องส่วนตัวของตัวเองหากอันดับยิ่งสูงสิ่งของอำนวยความสะดวกภายในห้องนั้นก็จะดีตามไปด้วย นอกจากนี้โปรดิวซ์เซอร์ยังสามารถดูการฝึกซ้อมภายในห้องฝึกได้แบบถ่ายทอดสดตลอดเวลา หลังจากการทดสอบแต่ละครั้งจะมีการประกาศอันดับทันที โดยผู้ที่ได้รับ 6 อันดับแรกจะมีตราสัญลักษณ์เพื่อแสดงให้เห็นถึงการเตรียมเดบิวต์ โดยสัญลักษณ์สามารถสลับสับเปลี่ยนผู้สวมใส่ได้ขึ้นอยู่กับว่าใครจะเป็น 6 อันดับแรกในการแข่งขันนั้นๆ

#### การทดสอบแบล็กเมด
ในภารกิจนี้ผู้เข้าแข่งขันจะถูกแบ่งออกเป็น 3 กลุ่ม กลุ่มละ 4 คน โดยแต่ละกลุ่มนั้นจะได้รับเพลงจากการเลือกตามความคิดของโปรดิวซ์เซอร์ พร้อมทั้งเลือกตำแหน่งหัวหน้าวงให้อีกด้วย แต่ตำแหน่งอื่นๆภายในทีมจะต้องตัดสินใจกันเอง ในตอนที่จะทำการแสดงภายในไอ-เสตจ เหมือนกับส่วนที่ 1 แต่ในไอ-สเตจนั้นกลับมีรถโดยสารเพื่อรับส่งผู้เข้าแข่งขันให้ไปแสดงในสถานที่ให้ 

กติกาในภารกิจจนี้ผู้เข้าแข่งขันจะได้รับคะแนน 50% จากการโหวตของไอ-แมทที่การแสดงสดภายในห้องส่งจำนวน 233 คน และอีก 50% มาจากการให้คะแนนของเหล่าโปรดิวซ์เซอร์ โดยคะแนนของไอ-แมทนั้นจะมาจากการโหวตให้กับผู้เข้าแข่งขันรายบุคคลผู้ที่ได้รับคะแนนมากที่สุดจะได้รับ 100 คะแนนและอันดับถัดไปจะถูกลบ -2 คะแนน โดยอันดับที่ 12 จะมีคะแนนอยู่ที่ 78 คะแนน รวมกับคะแนนจากเหล่าโปรดิวซ์เซอร์ออกมาเป็นคะแนนรายบุคคลจากนั้นทำการจัดลำดับคะแนนเพื่อประกาศอันดับในภารกิจการทดสอบแบล็คเมด

 

#### การทดสอบตำแหน่งหลัก

ในภารกิจนี้ผู้เข้าแข่งขันจะถูกแบ่งออกเป็น 4 ยูนิตโดยความคิดเห็นของโปรดิวซ์เซอร์ รวมไปถึงเพลงที่ใช้ในการแสดงอีกด้วย ในแต่ละยูนิตนั้นผู้เข้าแข่งขันที่มีอันดับสูงสุดของแต่ละทีมจะได้รับตำแหน่งหัวหน้าทีมทันที และแต่ละยูนิตจะต้องแบ่งพาร์ทในการแสดงกันเอง ในส่วนของการตัดสินในรอบนี้นั้นจะมาจากคะแนน 50% มาจากของไอ-แมทที่รับชมภายในห้องส่งจำนวน 300 คน โดยคำนวณจากจำนวนโหวตของผู้เข้าแข่งขันที่ได้คะแนนโหวตมากที่สุดเป็น 100 คะแนนและอันดับต่อๆ ไปลดลงอันดับละ 2 คะแนนซึ่งผู้เข้าแข่งขันที่ได้อันดับที่ 12 จะได้รับคะแนนอยู่ที่ 78 คะแนน และอีก 50% จะมาจากคะแนนของโปรดิวซ์เซอร์ที่ให้คะแนนรายบุคคลกับผู้เข้าแข่งขัน จากนั้นนำคะแนนทั้งสองส่วนมารวมกันและเรียงอันดับคะแนนเพื่อนำไปใช้เป็นเกณฑ์ในภารกิจต่อไป



#### การทดสอบเซลฟ์ - เมด
ในภารดิจรอบรองชนะเลิศ แนวคิดหลักของภารกิจนี่คือผู้เข้าแข่งขันจะต้องเป็นผู้ออกแบบการแสดงเอง ตั้งแต่เครื่องแต่งกาย การแต่งหน้า การออกแบบเวทีและแบ่งท่อนร้องด้วยตนเอง โดยผูเข้าแข่งขันจะแบ่งออกเป็นสองทีมซึ่งประกอบไปด้วยสมาชิก 6 คน และหัวหน้าทีมของแต่ละกลุ่มนั้นคืออันดับ 1 และ 2 จากภารกิจที่แล้วนั้นคือ โคโค่และบัง จีมิน การเลือกสมาชิกเข้าทีมนั้นจะเป็นการสลับกันเลือกผู้เข้าแข่งขันคนอื่น โดยจะเริ่มจากโคโค่ที่มีอันดับสูงกว่าเมื่อจัดตั้งทีมเสร็จสมบูรณ์แล้วนั้น แต่ละทีมจะต้องเลือกเพลงเดบิวต์ของเกิร์ลกรุ๊ปวงต่างๆ 1 เพลงจากตัวเลือกทั้งหมด 9 เพลง ซึ่งประกอบไปด้วย
*'Into the New World' ของ เกิลส์เจเนอเรชัน
*'Bad Girl Good Girl' ของ มิสเอ
*'Happiness' ของ เรดเวลเวต
*'Latata' ของ ไอเดิล
*'Dalla Dalla' ของ อิดจี
*'Black Mamba' ของ เอสปา
*'Eleven' ของ ไอฟ์
*'Fearless' ของ เลเซราฟิม
*'Attention' ของ นิวจีนส์
ยูนิตของโคโค่จะได้รับสิทธิพิเศษในการเลือกเพลงก่อนเนื่องจากเป็นผู้เข้าแข่งขันที่ได้รับอันดับสูงสุด และถ้าหากยูนิตของบัง จีมินเลือกเพลงเหมือนกันกับที่ยูนิตของโคโค่เลือกนั้นจะไม่สามารถเลือกได้และจะต้องทำการเลือกเพลงอื่นแทน หลังจากการแสดงเสร็จสิ้นจะมีการประกาศผลการโหวตเซฟครั้งที่ 2 โดยผู้เข้าแข่งขันที่เหลือ 9 คนที่ไม่ได้ผ่านเข้ารอบจากการโหวตเซฟ จะถูกเลือกโดยเหล่าโปรดิวซ์เซอร์จำนวน 7 คนเพื่อเข้าสู่รอบชิงชนะเลิศ และผู้เข้าแข่งขันที่เหลืออีก 2 คนจะต้องตกรอบและออกจากการแข่งขัน

**ความหมายสี :**

#### การโหวตเซฟ ครั้งที่ 2
ในแต่ละวันผู้ชมสามารถโหวตให้ผู้แข่งขันได้ 3 คนที่อยากให้เข้าไปสู่รอบไฟนอล โดยผลคะแนนมาจากการการโหวตของไอ-แมทภายในเกาหลีใต้ 50% และการโหวตของไอ-แมททั่วโลกอีก 50% จากนั้นนำผลการโหวตมาคำนวณออกมาเป็นคะแนนของผู้เข้าแข่งขันแต่ละคน โดยผู้เข้าแข่งขัน 3 อันดับแรกจะเข้าสู่รอบชิงชนะเลิศทันที และผู้เข้าแข่งขันที่เหลือจะต้องรอการตัดสินจากเหล่าโปรดิวซ์เซอร์หลังจากการประกาศผลการโหวตเซฟ ครั้งที่ 2

**ความหมายสี :**

## หมายเหตุ

## อ้างอิง